open-index/open-wikipedia-markdown huggingface dataset:
Hvalfangerselskabet Hektor

__NOTOC__

**Hvalfangerselskabet Hektor A/S** var et norsk selskap som drev hvalfangst i Sydishavet. Det ble stiftet i Tønsberg 25. oktober 1910 av konsul Finn Bugge fra Tønsberg, som også var selskapets første disponent.

Selskapet hadde lisens for fangst ved Sør-Shetlandsøyene, der Whalers Bay på Deceptionøya siden 1906 hadde vært havn for flytende hvalkokerier. Den første sesongen ble fangsten drevet med det mellomstore kokeriet «Ronald» og tre innleide hvalbåter.

I oktober 1911 fikk selskapet konsesjon for å etablere en landstasjon i Whalers Bay for å kunne utnytte hvalskrottene som frem til da bare hadde blitt liggende igjen i sjøen etter flensing langs skutesiden. Konsesjonen omfattet enerett til å drive landstasjon på øya, samt rett til ett flytende kokeri og to hvalbåter. Hektor Hvalfangststasjon ble satt opp sesongen 1912/13 med bygninger som ble tatt med fra Norge, og et fraktefartøy ble innkjøpt og konvertert til flytende kokeri ved navn «Hektoria».

Etter at Bugge kjøpte selskapet A/S Hvalen i 1914 kunne han drive med to flytende kokerier og fem hvalbåter, i tillegg til landstasjonen. I sesongen 1913–14 var det kun A/S Ørnen som hadde større produksjon av hvalolje i Antarktis og Sør-Georgia enn Bugges to selskap.

Under første verdenskrig mistet N. Bugge begge sine to kokerier, «Benguela» og «Hektoria», så i 1920 ble det nybygde kokeriet «Ronald» (II) sendt nedover med fem hvalbåter og 216 mann som skulle jobbe ombord og på landstasjonen. «Ronald» var verdens første spesialbygde hvalkokeri.

I 1921 besto Hektors flåte av «Ronald» samt seks fangstskuter – «Almirante Goni», «Bransfield», «Edle», «Port Stanley», «Ross» og «T. H. Dahl».

I 1928 kjøpte Nils Bugge den tidligere passasjerbåten «Medic» som ble bygget om til flytende kokeri og fikk navnet «Hektoria» (II). Den ble så i 1932 flagget ut til selskapet Hektoria Ltd. i London som Nils Bugge og Harald Krogh Hansen hadde etablert i 1928. Hektoria Ltd. endret etter krigen navn til *Hector Whaling Company Ltd.*, senere til *United Whalers*.

Landstasjonen ble lagt ned i 1931 som en følge av lave priser på hvalolje, samt tekniske nyvinninger som evaporatoranlegg og opphalingsslippen som muliggjorde  den pelagiske hvalfangst.

## Se også

* Erling Dekke Næss

## Referanser



## Litteratur

*

## Eksterne lenker

* Vestfoldarkivet:
** Brev fra Deception Island
** 1000 pingvinegg til Hektor AS
VM i fotball for kvinner 2003 kvalifisering

**Kvalifiseringen til [[VM i fotball for kvinner 2003]]** hadde 99 deltakende land som kjempet om 15 plasser (Kina var garantert plass som opprinnelig vert, enda mesterskapet ble flyttet til USA. USA måtte imidlertid kvalifisere seg). Plassene var fordelt utover verdensdelene slik:
**Afrika** (CAF): 2 plasser.
**Asia** (AFC): 2 plasser (en mindre enn i 1999).
**Europa** (UEFA): 5 plasser (en mindre enn i 1999).
**Nord- og Mellom-Amerika og De karibiske øyer** (CONCACAF): 2 plasser (en mer enn i 1999).
**Sør-Amerika** (CONMEBOL): 2 plasser (en mer enn i 1999).
**Oseania** (OFC): 1 plass.

I tillegg ville lag nummer 4 i Asia spille mot lag nummer 3 i CONCACAF om den siste plassen. 

## Kvalifiseringene
### Afrika
De to finalistene i Afrikamesterskapet 2002 kvalifiserte seg til VM. De to finalistene var
 '''Nigeria''' og  '''Ghana'''. Dette var Nigerias fjerde og Ghanas andre VM.

### Asia
Plassene var forutbestemt å gå til de to beste ikke-forhåndskvalifiserte i Asiamesterskapet i 1997.  
 '''Kina''' var allerede kvalifisert som opprinnelig vert.
 '''Nord-Korea''' var den andre finalisten, og
 '''Sør-Korea''' vant bronsefinalen.
Dette var Kinas fjerde, Nord-Koreas andre og Sør-Koreas første VM.

### Europa
: *For Europas kvalifisering i detalj, se [[VM i fotball for kvinner 2003 kvalifisering UEFA]]*
Det ble arrangert en egen kvalifisering for de av de europeiske landslagene som hadde kvalifisert seg til klasse A. Det var tilsammen 16 lag fordelt i fire grupper med fire lag som kjempet om 6 plasser. De fire vinnerne kvalifiserte seg direkte, mens de fire nummer to-lagene spilte om den sist plassen i ren cupstil.
 '''Sverige''',
 '''Tyskland''',
 '''Norge''' og
 '''Russland''' var gruppevinnerne, mens
 '''Frankrike''' vant omspillet.
Dette var Norges, Sveriges og Tysklands fjerde VM, Russlands andre og Frankrikes første VM.

### Nord- og Mellom-Amerika og De karibiske øyer
Vinneren og nummer to i CONCACAFs Nordamerikamesterskap var sikret plass i VM. Nummer tre skulle spille mot nummer fire i AFCs Asiamesterskap. De to beste i Nordamerikamesterskapet ble 
 '''USA''' og
 '''Canada'''.
Det var USAs fjerde og Canadas tredje VM.

### Sør-Amerika
Vinneren av CONMEBOLs Sør-Amerikamesterskap var sikret plass i VM. Nummer to skulle spille mot nummer to i CONCACAFs Nordamerikamesterskap. Vinneren av Sør-Amerikamesterskapet ble 
 '''Brasil'''.
 '''Argentina'''
Det var Brasils fjerde VM og Argentinas første.

### Omspillet
Nummer to i CONCACAFs Nordamerikamesterskap møtte nummer to i AFCs Asiamesterskap til kamp om den siste plassen:
 '''Japan''' slo  Mexico 4-2 over to kamper. Det var Japans fjerde VM.

### Oseania
Vinneren av Oseaniamesterskapet 1998 var sikret plass i VM. Vinneren var 
 '''Australia'''.
Det var Australias tredje VM.
Hedwiga Rosenbaumová

**Hedwiga Rosenbaumová** (født 3. juli 1864 i Praha, død 31. juli 1939) var en bøhmisk tennisspiller som deltok i de olympiske leker 1900 i Paris. Hun ble også omtalt som *Hedwig Rosenbaum*.

Rosenbaumová vant to olympiske bronsemedaljer i tennis under OL 1900 i Paris. Hun kom på tredjeplass i både singel- og mixeddoubleturneringen. I singleturneringen tapte hun semifinalen mot franske Hélène Prévost og i mixeddouble, som hun spilte sammen med britiske Archibald Warden, tapte de i semifinalen mot Hélène Prévost og Harold Mahony. Det ble ikke spilt noen kamp om tredjeplassene, og de tapende semifinalistene har i ettertid blitt tildelt bronsemedaljer.

## OL-medaljer
* 1900  Paris -  Bronse i tennis, single kvinner
* 1900  Paris -  Bronse i tennis, mixeddouble /  Böhmen/Storbritannia

## Referanser


## Eksterne lenker
*
Det superdype borehullet på Kolahalvøya

**Det superdype borehullet på Kolahalvøya** er verdens dypeste menneskeskapte hull. Borehullet ligger ved Zapoljarnyj på Kolahalvøya i Russland, 12 km fra grensen til Norge. Boringen begynte 24. mai 1970 og ble avsluttet i 1989. Hullet ble 12&nbsp;262 meter dypt.

Formålet var vitenskapelig. Kjerneprøvene har tilført mye kunnskap om den dype jordskorpens egenskaper og den eldste geologiske historien.

## Referanser
Kim Cattrall

**Kim Victoria Cattrall** (født 21. august 1956 i Liverpool i England) er en engelsk-kanadisk skuespillerinne fra Britisk Columbia i Canada. Hun er kjent som PR-agenten Samantha i HBO-serien *[[Sex og Singelliv]]* og for sin ledende rolle i 1984-filmen *[[Politiskolen (film)|Politiskolen]]*.

## Referanser


## Eksterne lenker
*
Ɉ

***' og ***' (*[[J]]* med strek gjennom) er en bokstav som brukes i arhuaco-språket i Colombia. Den representerer lyden [dʒ], mens bokstaven j, uten strek, representerer samme lyd som den gjør på spansk - [x]. 

I Unicode kodes  som U+0248 (&#X248;) og U+0249 (&#X249;).
Lauchert

**Lauchert** er en elv i Baden-Württemberg i Tyskland og en av sideelvene til Donau fra venstre. Elven har sitt utspring fra flere småelver ved Melchingen i Zollernalbkreis og renner sørover gjennom småbyene Gammertingen, Veringenstadt og Bingen. I Sigmaringendorf munner elven ut i Donau.
Peter Oluf Klinge

**Peter Oluf Klinge**, ofte referert til som **P.O. Klinge** (1848–1904), var grunnleggeren av bladet *[[Harstad Tidende]]* (da *Senjens Tidende*). Han ble født i Trondheim, utdannet ved artilleriets underoffiserskole hvor han fikk meget gode karakterer, og hadde tjenestegjort en tid i Forsvaret før han deretter ble kontormann i et større varehus i Trondheim. Han var en praktisk anlagt mann og hadde sterke politiske synspunkter på datidens venstrefløy.

I 1880-årene kom han til Harstadsjøen som skrive- og handelslærer. Han var en markant personlighet og meningssterk redaktør som også ble ordfører i bygningskommunen, formann i Trondenes Venstreforening og Trondenes skytterlag. Han var også med å stifte Harstad Arbeiderforening hvor han også fikk tillitsverv; i Harstad Arbeidersamfund. Avholdsmann som han var, stiftet han stedets IOGT-forening. Han stiftet også sangforening, hvor han deltok med sin kraftige tenor-stemme. Det sies at han også var «den rene virtuos» på gitar.

I 1887 hadde han vært i Bodø og skaffet seg trykkeriutstyr og kom til Harstadsjøen, hvor han startet *Senjens Tidende* – det som senere skulle bli avisen *Harstad Tidende*. Her var han en debattant som ikke sparte på kruttet når han imøtegikk sine politiske motstandere.

Etter cirka 10 år som aviseier og redaktør, solgte han avisen og tok stilling som Harstads første politibetjent og ordensvokter med ansvar også for brann- og feievesen. Egenskapen som sådan lå vel både i offisersstatusen, den storvokste kroppen, og ikke minst at han var diskusjonssterk utenom det vanlige. Men etter få år fant han nok at avisen var hans kjæreste arbeidsplass, og kjøpte den tilbake et par år før sin død i 1904. Han er gravlagt på Tofta gravlund.

## Kilder
* Reppen, Gunnar: *Trykkerier og aviser i Harstad*. Harstad 2007. ISBN 978-82-303-0952-0
Slemme barn

***Slemme barn*** er en barnebok fra 2008 skrevet av Knut Nærum og Bjørn Ousland.

## Eksterne lenker
* ''Slemme barn'' hos Cappelen damm
Ketil Moe

:*For forkjemperen for funksjonshemmede, se* Ketil Moe (1966).

**Ketil Sigurd Moe** (født 25. juni 1947 i Fredrikstad) er en norsk arkitekt.

Han er utdannet ved Hammersmith school of art and building i London 1968 og Arkitekthøgskolen i Oslo 1974.

Moe arbeidet først hos arkitektfirmaene Østby- Kleven- Almaas og Lyngar-Pouson- Tostrup før han i 1977 ble ansatt i arkitektfirmaet HRTB i Oslo (Hultberg, Resen, Throne-Holst, Boguslawski), fra 1993 som partner. Fra 1983 til 1990 var han partner og leder i arkitektfirmaet AROS i Sandnes, et datterselskap av HRTB. Fra  2007 – 2010 var Moe partner i firmaet Moe & Løvseth, nå Løvseth + Partners.

## Referanser




## Eksterne lenker
* «Ketil Moe» i Store norske leksikon
VM i fotball for kvinner 2003 kvalifisering UEFA

Den europeiske delen av kvalifiseringen til VM i fotball for kvinner 2003 ble arrangert mellom 18. august 2001 og 16. november 2002. Til VM gikk det nå bare fem lag fra UEFA, mot seks i forrige VM. Dette betydde at de to omspillsvinnerne måtte møte hverandre i en enkeltfinale.

## Gruppespill
:*For klasse B, se [[VM i fotball for kvinner 2003 kvalifisering UEFA klasse B]]*

## Gruppe 1

## Gruppe 2

## Gruppe 3

## Gruppe 4

## Kvalifiseringsspillet

### Semifinaler

### Finale

## Eksterne lenker
* Resultater ved RSSSF
Ẽ

**Ẽ** og **ẽ** (*[[E]]* med tilde) er den femte bokstaven i guaraní-språkets alfabet, mellom e og f. Tilden indikerer nasal uttale av vokalen. På vietnamesisk brukes tilden til å markere brytende-stigende tone, men ẽ anses ikke for å være en egen bokstav. 

I Unicode kodes ẽ som U+1EBC (&#X1EBC;) og U+1EBD (&#X1EBD;).
Canada under Sommer-OL 1900

**Canada under Sommer-OL 1900**. To sportsutøvere fra Canada, begge menn, deltok i friidrett under de andre olympiske leker 1900 i Paris. Canada kom på trettendeplass med medaljefordelingen en gull- og en bronsemedalje. 

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris

## Medaljevinnerne

## Kilder
* Canada under Sommer-OL 1900: Resultater og profilside  på sports-reference.com
Eidsborg

**Eidsborg** er ei bygd i Tokke kommune i Telemark fylke. Eidsborg er sentralt plassert i kommunen, nordøst for tettstedet Dalen. 

Eidsborg er kjent for Eidsborg stavkirke og for Vest-Telemark Museum, et av landets største friluftsmuseum, målt i areal. 

Brynesteinsproduksjon har blitt drevet i Eidsborg i nærmere tusen år, før virksomheten stoppet opp midt på 1900-tallet. Brynene ble fraktet til Dalen og derfra på vannveier ned til Skien og videre ut i Europa. Det forliste Klåstadskipet, en knarr fra vikingtiden, var lastet med Eidsborgbryner, noe som viser at produksjonen foregikk allerede da.
Brynene ble hugget ut av åpne brudd i fjellet; i dag er disse steinbruddene kulturminner.

## Navnet
Den norrøne formen av navnet var *Eiðsborg*. Forleddet tolkes vanligvis som genitiv av *eið* n 'eid' – men siden det ikke finnes noen terrengformasjon i sognet som med noen rimelighet kan forstås som et eid, så bør det heller tolkes som genitiv av *eiðr* m 'ed, høytidelig/hellig avtale'. Sisteleddet kan vanskelig vise til en borg (eller bygdeborg), siden noe slikt ikke er kjent på stedet. Ordet borg bør derfor heller tolkes i den eldre betydningen berg. Betydningen av navnet blir da 'edsberget', 'berget en har gjort en høytidelig avtale om'. En slik tolkning er saklig begrunnet: Det kjente brynesteinsbruddet i Eidsborg (som ga store inntekter) var et sameie mellom de største gårdene – og hvor mye hver gård kunne bryte ut var fordelt gjennom avtalte lotter.

## Referanser


## Eksterne lenker
* Eidsborg, artikkel hos Store norske leksikon
Siikalatva

**Siikalatva** er en kommune i landskapet Norra Österbotten i Finland. Kommunen grenser til kommunene Haapavesi, Kajana, Kärsämäki, Limingo, Muhos, Pyhäntä, Siikajoki, Vaala og Vihanti. Kommunen er enspråklig finsk. Siikalatva hadde .

Siikalatva ble etablert 1. januar 2009 ved sammenslåing av kommunene  Kestilä, Piippola, Pulkkila og Rantsila.

## Referanser




## Eksterne lenker
* 
* Siikalatva kommun
Norge under Sommer-OL 1900

**Norge under Sommer-OL 1900**. Sju sportsutøvere fra Norge, alle menn, deltok i to sporter under de andre olympiske leker 1900 i Paris. Norge kom på 14.-plass med medaljefordelingen to sølv- og tre bronsemedaljer.

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Det var først under Sommer-OL 1904 det ble utdelt medaljer til de tre beste, men Den internasjonale olympiske komité har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris.

## Medaljevinnerne

## Friidrett

## Skyting

## Referanser


## Eksterne lenker
* Norge under Sommer-OL 1900 hos Olympedia.org
* Norge under Sommer-OL 1900 hos OlympianDatabase.com
* Norge under Sommer-OL 1900 hos OlympAnalyt.com
* Norge under Sommer-OL 1900 på Sports Reference
Felka Płatek

**Felka Płatek** (født 3. januar 1899 i Warszawa i daværende Russland, død 2. august 1944 i Auschwitz-Birkenau) var en polsk-jødisk maler. 

Hun var datter av Leon Płatek og Salome Płatek, (født Strumfeld). Hun ble drept sammen med sin ektemann, maleren Felix Nussbaum i august 1944 i Auschwitz.

## Referanser


## Litteratur
* Christel Schulte: *Felka Platek*. Museums- u. Kunstverein Osnabrück, Broschüre - Dezember 2003, ISBN 392623525X; ISBN 978-3-926235-25-1
* Serge Peker: *Felka, une femme dans la Grande Nuit du camp*: M.E.O. : ISBN 978-2-930333-59-5
Freedom House

**Freedom House** er en stiftelse basert i USA med formål å gjennomføre forskning på – og kjempe for – demokrati, politisk frihet og menneskerettigheter. De utgir en årlig rapport over graden av demokratisk frihet i et hvert land.

Organisasjonen ble grunnlagt av Wendell Willkie og Eleanor Roosevelt i 1941, og beskriver seg selv som «en klar stemme for demokrati og frihet rundt om i verden». Gruppen erklærer at «amerikansk lederskap i internasjonale saker er vesentlig i menneskerettigheters og frihets formål» og at dette hovedsakelig kan nås ved gruppens analyse, kamp og handling. Freedom House mottar omtrent 80&nbsp;% av budsjettet sitt fra USAs regjering, men mottar også finansiering fra andre kilder, som for eksempel fra Bradley Foundation, Smith Richardson Foundation, den nederlandske regjeringen og en rekke andre. Organisasjonen har blitt kritisert for å ha mottatt finansiering og ha fremmet USAs regjerings interesser, mens andre har berømmet dets innsats.

## Referanser


## Eksterne lenker
* 

### Freedom House-rapporter
* Freedom House-publikasjoner
* 2006 essay og spørreundersøkelsesdata
* Årlige rapporter: 2008, 2007, 2006, 2005, 2004, 2003, 2002, 2001
Sixten Isberg

**Sixten Isberg** (født 8. februar 1921 i Åre, død 10. juni 2012 i Östersund) var en svensk alpinist. Han konkurrert på 1940- og 50-tallet for klubben Åre SLK. 

Han deltok i OL 1948 i St. Moritz, der han ble nummer 10 i slalåm og 30 i utfor, og i og 1952 i Oslo, der han ble nr. 30 i storslalåm og nr. 34 i utfor. 

Hans fremste meritter var tre nasjonale titler i slalåm (1941, 1945 og 1949).

## Referanser


## Eksterne lenker
*
Volkssturmgewehr 1-5

**Volkssturmgewehr 1-5** er en halvautomatisk rifle utviklet i Tyskland under den andre verdenskrig.

Den er også kjent som VG 1-5, Volkssturm-Gewehr 1-5, Versuchs-Gerät 1-5 og «Gustloff» . Den var tenkt for bruk av Volkssturm-militsen, men på grunn av sen igangsetting av produksjon ble kun 10 000 eksemplarer laget. Den er gassoperert og produsert for ammunisjon i kaliber 7,92 x 33 mm Kurz.
Freedom in the World

***Freedom in the World*** er en årlig rapport utgitt av Freedom House, som forsøker å måle graden av demokrati og politisk frihet i verdens stater, samt i viktige omstridte territorier rundt om i verden. Rapporten gir årlig oppdatert oversikt som representerer nivåene av politiske rettigheter og sivil frihet i enhver stat og ethvert territorium, på en skala fra én (friest) til syv (minst fri). Ut ifra disse rangeringene klassifiseres landene som «fri», «delvis fri» eller «ikke fri». Dette brukes ofte av forskere for å kunne måle demokrati og samsvarer i stor grad med flere andre målinger. Rapporten ble lansert i 1973. Det er noe debatt rundt nøytraliteten til Freedom House og metodene brukt for å få frem FITW-rapporter.
Bradley Foundation

**Lynde and Harry Bradley Foundation** (etablert i 1985), ofte bare **Bradley Foundation**, basert i Milwaukee, Wisconsin, er en konservativ stiftelse med omtrent en halv milliard amerikanske dollar i aktiva. Ifølge Bradley Foundations årlige rapport i 1998 gav de vekk mer enn 30 millioner dollar per år. Stiftelsen har finansiert forsøk på å støtte føderative institutter, utgivelser og pedagogiske prosjekter.
## Eksterne lenker
*
Eidsborgbryner

**Eidsborgbryner** er brynesteiner produsert i bygda Eidsborg i Tokke kommune i Telemark, fra vikingtiden til midt på 1900-tallet. Brynesteinsemnene ble utvunnet i dagbrudd og bearbeidet av steinhoggere. Fra steinbruddet ble steinen fraktet med hest og transportert til Skien på vannveiene. Om vinteren ble steinen også dratt over isen.

Det forliste Klåstadskipet, en knarr fra vikingtiden, var lastet med eidsborgbryner. Dette viser at produksjonen av brynestein var i gang allerede på slutten av 900-tallet.

Det er gjort arkeologiske funn av eidsborgbryner mange steder i Nord-Europa, fra Island og England til Polen. Funn fra Polen dateres til 800-tallet.

Steinen består av finkornet kvartsskifer med innslag av feltspat og glimmer. Steinen kløver seg lett i vinkelrette stykker. Da produksjonen var på topp i 1852 ble det vunnet ut 750 000 emner.

Vest-Telemark Museum har utstilling om Eidsborgbryner. 

## Referanser


## Litteratur
* Håkon Livland: Eidsborgbryner – Eksportvare i Telemark fra vikingtid til våre dager. Lårdal Bygdemuseum 1992.

## Eksterne lenker
* Hva er et bryne?
* Arbeidet i steinbruddene
* Firmaet Norrøna i Porsgrunn
Ville Larinto

**Ville Larinto** (født 11. april 1990 i Lahtis) er en finsk skihopper. Han konkurrerer for klubben Lahden Hiihtoseura.

Han debuterte i verdenscupen 1. desember 2007 i Kuusamo, der han ble nr. 36. I Engelberg ble han nr. 48 og 41, og i Oberstdorf tok han sine første verdenscuppoeng ved å bli nr. 29.

Larinto gikk til topps i det finske mesterskapet i Rovaniemi 15. november 2008. Ved verdenscuprennet i Trondheim 6. desember 2008 oppnådde han sin første pallplassering. Han vant sin første verdenscupseier i Kuopio 1. desember 2010.

## Sammenlagtplasseringer i verdenscupen

## Referanser


## Eksterne lenker
* 
* Fanside (tysk, engelsk, finsk)
Felix Schoft

**Felix Schoft** (født 6. juli 1990 i Garmisch-Partenkirchen) er en tysk skihopper. Han hopper for klubben SC Partenkirchen.

Han tok sine første verdenscuppoeng ved å komme på 36.-plass i hoppukerennet i Oberstdorf 4. januar 2007. I sesongen 2008/09 deltar Schoft regelmessig i verdenscupen, og den hittil beste prestasjonen (per 4. januar 2009) er en 17.-plass i storbakkerennet i Pragelato i desember 2008. Måneden før deltok han på Tysklands lag (sammen med Michael Uhrmann, Martin Schmitt og Michael Neumayer) under laghoppingen i Kuusamo, der Tysklands lag ble nummer tre, slått av Finland og Østerrike.

## Referanser


## Eksterne lenker
* 
* Offisiell hemmeside
Joseph Hou Jinde

**Joseph Hou Jinde** (født 1918 i Weixian i Hebei i Kina, død 22. mai 1994) var katolsk biskop av Xingtai i Hebei i Folkerepublikken Kina fra 1989 til sin død.
## Liv og virke
### Prest
Hou Jinde ble presteviet i 1945 av biskop Joseph Cui (Zoei) Shouxun av Yongnian i Hebei. To år etter studerte han ved Fu Jen katolske universitet i Beijing og underviste så ved en lærerhøyskole i to år. 

Biskop Cui døde tidlig i 1950-årene, og ble etterfulgt i 1958 av den kina-nominerte og -ordinerte biskop Wang Shouqian. Denne døde i 1964, og deretter ble det ikke utnevnt flere biskoper.

Men i 1980 ble Yongnian bispedømme oppstykket slik at dets områder ble til de nye (ikke Roma-opprettede) bispedømmene Xingtai og Handan. Xingtai bispedømme fikk også tilført områder fra bispedommet Linqing, nemlig de deler av dette gamle bispedømmet i provinsen Shandong som etter grenserevisjoner var havnet i Hebei-provinsen. 

Fader Hou Jinde hadde under kulturrevolusjonen vært holdt i fangenskap i et laogai-program. Han ble løslatt i begynnelsen av i 1980-årene.

Hou Jinde ble valgt til administrator av Xingtai i 1987, og året etter nominert til biskop der. Før bispevielsen hadde han siden det åpnet i 1984 undervist ved provinsialseminaret i Shijiazhuang, der han også var spiritual.
### Biskop av Xingtai
Den 28. oktober 1989 ble han ordinert til biskop av Xingtai – uten pavelig mandat – med biskop Peter Chen Bolu av Handan som hovedkonsekrator. Det var den første bispevielse i «den åpne kirke» som ble gjennomført på kinesisk – tidligere var det alltid på latin.
## Referanser
Doll Domination

***Doll Domination*** er Pussycat Dolls' andre studioalbum, som ble utgitt 23. september 2008.

## Sporliste
# «When I Grow Up»
# «Bottle Pop» (med Snoop Dogg)
# «Whatcha Think About That» (med Missy Elliott)
# «I Hate This Part»
# «Takin' All Over the World»
# «Out of This Club» (med R. Kelly)
# «Who's Gonna Love You»
# «Happily Never After»
# «Magic»
# «Halo»
# «In Person»
# «Elevator»
# «Hush Hush»
# «Love the Way You Love Me»
# «Whatchamacallit»
# «I'm Done» 

### Bonuslåter
# «If I Was a Man»
# «Space»
# «Don't Wanna Fall in Love»
# «Played»
# «Until U Love Me»
# «Lights, Camera, Action» (med New Kids on the Block)
# «Perhaps, Perhaps, Perhaps»

## Eksterne lenker
*
Catherine Quittet

**Cathérine Quittet** (født 22. januar 1964 i Megève) er en tidligere fransk alpinist.

Quittet kjørte utfor, storslalåm og Super-G, og oppnådde flere pallplasseringer i verdenscupen, blant annet to seire. Hun gjorde seg første gang internasjonalt bemerket under junior-VM 1982 i Auron i Frankrike, da hun ble juniorverdensmester i utfor.

Hun hadde mindre hell med seg i de store mesterskapene. Under OL 1988 i Calgary var hun blant favorittene ti å vinne storslalåmrennet, men kom bare på åttendeplass. Under Ski-WM 1987 i Crans-Montana ble hun  nummer 9 i både utfor og storslalåm. Resultatene var også skuffende under VM 1989 i Vail, der hun ble nr. 12 i storslalåm og nr. 15 i super-G.

Hun skadet seg under et utforrenn i Santa Caterina i 1990, og deltok deretter ikke i flere verdenscuprenn.

## Verdenscupseire

## Referanser


## Eksterne lenker
*
Bani Suheila

**Bani Suheila** (arabisk: بني سهيلا) er en palestinsk by sør på Gazastripen, i guvernementet Khan Younis. Ifølge det palestinske statistiske sentralbyrå var befolkningen i midten av 2006 på rundt 32&nbsp;800 innbyggere, hvorav samtlige er muslimer.

## Referanser
Kalle Keituri

**Kalle Keituri** (født 25. april 1984 i Lahtis) er en finsk skihopper.

Kalle Keituri starter for klubben *Lahden Hiihtoseura* fra hjembyen Lahtis. Han flyttet til Tyskland i 2008. Han debuterte i verdenscupen i mars 2002 i hjembyen, og kom på 19.-plass. Også i 2003 (28.-plass) og 2005 (20.-plass) fikk han sjansen til å delta i verdenscupen på hjemmebane. I opptakten til sesongen 2006/07 kom han på 9.-plass i storbakken i Kuusamo. I desember 2007 kopierte han denne prestasjonen i den samme bakken.

I sesongen 2008/09 har fremgangen fortsatt. I november var han med på å vinne laghoppingen for Finland i Kuusamo. 21. desember kom han på sjetteplass i Engelberg, og fulgte opp med en fin 8.-plass i hoppukerennet i Oberstdorf 29. desember 2008.

## Referanser


## Eksterne lenker
* 
* Hjemmeside
Abasan al-Kabera

**Abasan al-Kabera** عبسان الكبيرة er en palestinsk by sør på Gazastripen, i governementet Khan Younis. Ifølge det palestinske statistiske sentralbyrå var befolkningen i midten av 2006 på rundt 19&nbsp;000 innbyggere, samtlige muslimer. Hovednæringsveien er jordbruk.

## Historie
Stedet byen ligger var bebodd i den romerske era og i 606 e.Kr., noe som bevitnes av arkeologiske funn datert til dissde tidspunkter. Det er også noen arkeologiske funn som dateres til den tidlige islamske perioden under kalifatet (638-1099) og den rett forugående periode. 

## Referanser
Abasan al-Saghira

**Abasan al-Saghira** عبسان الصغيرة‎ er en liten palestinsk landsby sør på Gazastripen, i governementet Khan Younis. Ifølge det palestinske statistiske sentralbyrå var befolkningen i midten av 2006 på 5&nbsp;650 innbyggere, samtlige muslimer.

Småbyen er ca. 2 km sørvest for Khan Younis.

## Referanser
Khuza’a

**Khuza'a** eller **Khuzaa** خُزاعة er en palestinsk by sør på Gazastripen, i guvernementet Khan Yunis. Ifølge det palestinske statistiske sentralbyrå var befolkningen i midten av 2006 på rundt 9&nbsp;700 innbyggere, for det meste muslimer.

## Referanser
Petter Holm

**Petter Holm** (født 5. januar 1960) er en norsk jurist. 

Holm har juridisk embetseksamen fra Universitetet i Oslo (1988). Han har senere arbeidet i Rikstrygdeverket, sosialavdelingen hos Fylkesmannen i Vestfold og i helse- og sosialavdelingen i Vestfold fylkeskommune. Fra 1997 til 2001 var han pasientombud i Vestfold. Fra 2001 til 2010 var han Helse- og sosialombud i Oslo kommune.

## Referanser
Jenta som lekte med ilden

***Jenta som lekte med ilden*** (svensk: *Flickan som lekte med elden*) er en  kriminalroman av den avdøde svenske forfatteren, journalisten og redaktøren Stieg Larsson. Boken ble utgitt i Sverige i 2006, to år etter forfatterens død. Boken er oversatt til norsk av Elisabeth Bjørnson, og ble utgitt av Gyldendal i 2007. *Jenta som lekte med ilden* er andre bok i *[[Millennium-trilogien]]*. De to andre bøkene i serien er *[[Menn som hater kvinner]]* og *[[Luftslottet som sprengtes]]*. I 2006 ble *Jenta som lekte med ilden* hedret med prisen for beste svenske kriminalroman.

## Handling
Mikael Blomkvist, journalist og medeier i bladet Millennium, er tilbake i redaksjonen etter sitt «sabbatsår». Millennium ansetter en ny journalist, Dag Svensson, på frilansbasis for å utrede forbindelsene mellom diverse kjente personer og tilfeller av menneskehandel fra Øst-Europa. Samtidig arbeider Dags samboer, Mia Bergman, på sin doktoravhandling om kvinnemishandling, og de to har et tett samarbeid. 

Parallelt får leseren følge Lisbeth Salander, som nylig har stjålet tre milliarder kroner gjennom et datakupp. Etter et lengre opphold i utlandet returnerer hun til Sverige, men selv om hun nå er økonomisk uavhengig har hun fremdeles problemer. Vi får høre fortellingen om Lisbeths oppvekst og en del svært tunge forhold som hun var nødt å tåle gjennom årene; blant annet har hun blitt voldtatt av sin formynder, Nils Bjurman. Lisbeth har derimot et videoopptak av voldtekten, og dette bruker hun til å holde Bjurman i sjakk. Bjurman på sin side begynner å hate Lisbeth mer og mer for hver dag som går, og har skumle planer om å ta hevn.

Dag Svensson får opp et spor som alltid synes å komme tilbake til en mystisk person, Zala, som ingen kan fortelle noe mer om. Lisbeth hacker pc-en til Dag Svensson, hun vet hvem Zala er, og en kveld banker hun på døren og vil vite hva Dag Svensson har funnet ut. Samme kveld blir Dag og Mia funnet myrdet, og mistanken rettes med en gang mot Lisbeth Salander. I media blir hun dessuten framstilt som en psykisk ustabil person og som en alvorlig trussel for samfunnet; i begynnelsen av tenårene var hun lagt inn på psykiatrisk sykehus, og da hun ble myndig, ble det besluttet at hun skulle settes under vergemål. 

Mistanken mot Lisbeth styrkes ytterligere etter at hennes formynder, Nils Bjurman, også blir funnet drept. Etter hvert framkommer det at det er en forbindelse mellom Zala og Lisbeth. Boken ender med at Lisbeth bestemmer seg for å ta seg av problemet på egen hånd. Hun drar gjennom hele Sverige for å konfrontere Zala, som også er alliert med noen rånere fra Svavelsjö MC og en mystisk blond kjempe som synes ute av stand til å kjenne smerte. Mikael Blomkvist, som betviler at Lisbeth er skyldig i drapene på Svensson og Bjurman, følger med et stykke bak for å forhindre at Lisbeth gjør noe uoverlagt. Jenta som lekte med ilden slutter på et høyst dramatisk vis, en skikkelig cliffhanger-slutt, og leseren blir nesten nødt til å kaste seg over den siste boka i trilogien, *[[Luftslottet som sprengtes]]*.
Al-Mughraqa

**Al-Mughraqa** er en palestinsk by på Gazastripen, i governementet Gaza. Ifølge det palestinske statistiske sentralbyrå var befolkningen i midten av 2006 på 5&nbsp;075 innbyggere.

Den er også kjent under navnet **Abu Middein**.

## Referanser
J. Norodd Jørgensen

**Jørgen Norodd Jørgensen** (født 26. april 1911, død 21. april 1998) var en norsk lærer og kunstner.

Han var lærer ved Kanebogen skole i Harstad. Jørgensen var dirigent for sangkoret «Lurlokk» 1935–1958.
 
Han tegnet blant annet mange tegninger av gamle Harstad. På denne måten ble mange gamle og kjente bygninger, som senere enten har blitt ødelagt eller revet, ivaretatt gjennom hans tegninger. I forbindelse med Harstad bys 75- og 80-årsjubileum ble det utgitt jubileumsplatter, og disse hadde J. Norodd Jørgensens tegninger som motiv. Harstad historielag har gitt ut en liten bok med Jørgensens tegninger, der blant annet Asbjørn Eidnes har bidratt med tekst.

Jørgensen ble tildelt Harstad Sparebanks kulturpris i 1985.

## Referanser
Messiansk jødedom

**Messiansk jødedom** er en synkretisk religiøs bevegelse som kombinerer elementer fra kristendom – hvorav det viktigste er troen på Jesus som messias – og elementer fra jødedom og jødisk tradisjon. Begrepet «Messiansk jødedom» oppsto på 1960-1970-tallet, men selve troen og praksisen stammer fra etter Jesu' tid og bygger på tanken at hans tolv første disipler alle var jøder og fulgte jødisk kultur.

Å konvertere til messiansk jødedom krever ikke jødisk etnisitet. Noen regner seg mer som jødisk, mens andre hovedsakelig regner seg som kristne eller messiansk. I likhet med Syvende dags kristne og visse andre former for kristendom, overholder messiansk jødedom typisk den jødiske kalender, sabbaten og koscher-lover.

## Norge
I Norge samler Messiansk forening jøder og kristne som tror på messiansk jødedom, eller messiansk tro.

## Referanser
Mojca Suhadolc

**Mojca Suhadolc** (født 7. januar 1975 i Ljubljana) er en tidligere slovensk alpinist.

Hun gjorde seg internasjonalt bemerket allerede som 17-åring, da hun tok sølv i kombinasjonen under junior-VM 1992 i Maribor.

Mojca Suhadolc tok sin første pallplassering i verdenscupen 7. desember 1995 med tredjeplassen i super-G i Val-d’Isère. Bare få dager senere ble hun nummer to i storslalåm bak Martina Ertl. 28. november 1999 vant hun sitt første og eneste verdenscuprenn, super-G-rennet i Lake Louise. Deretter fulgte tredjeplasser i utfor og super-G i sesongen 1999/2000. Denne sesongen kom hun på tredjeplass sammenlagt i super-G-cupen.

Suhadolc deltok i seks verdensmesterskap og to ganger i OL, men tok aldri medalje. Hun ble som best nummer 9 i storslalåm under VM 1993 i Morioka og nummer 7 i utfor under VM 2001 i St. Anton.

Hun la opp etter VM 2005 i Bormio.

## Pallplasseringer i verdenscupen

## Referanser


## Eksterne lenker
*
Ulrike Stanggassinger

**Ulrike Stanggassinger** (født 22. februar 1968 i Berchtesgaden, død 1. juli 2019 samme sted) var en tysk alpinist.

Hun gjorde seg først internasjonalt bemerket under junior-VM 1986, der hun vant bronsemedalje i utfor og kom på 4.-plass i super-G.

Fra slutten av 1980-årene til 1994 kjørte hun for det tyske landslaget, og oppnådde størst suksess i disiplinene utfor og super-G. Hennes beste enkeltresultat kom i 1987, der hun fra startnummer 50 tok tredjeplassen i det andre utforrennet i Val-d’Isère, bak Chantal Bournissen og Marina Kiehl.

Under VM 1993 i Morioka kom hun på 6.-plass i utfor. Ulrike Stangassinger ble tysk mester i super-G i 1992.

## Referanser


## Eksterne lenker
*
Sandra Gini

**Sandra Gini** (født 8. februar 1982) er en sveitsisk alpinist. Søsteren til Marc Gini tilhører det sveitsiske landslaget, og har spesialisert seg innen disiplinene slalåm og storslalåm.

Under junior-VM 2002 i Sella Nevea tok hun bronse i slalåm bak Veronika Zuzulová og Maria Riesch. Det samme året kjørte hun sitt første renn i verdenscupen.

Det fulgte flere sesonger uten nevneverdige resultater. Dette snudde i sesongen 2006/07, da hun vant tre slalåmrenn i europacupen og oppnådde sin første topp 10-plassering i verdenscupen i Sierra Nevada. Den største suksessen var bronsemedaljen hun var med på å ta for det sveitsiske laget i lagkonkurransen under VM 2007 i Åre. 13. januar 2008 oppnådde hun sin hittil beste verdenscupplassering, da hun i Maribor ble nummer 6 i slalåm.

## Referanser


## Eksterne lenker
* Hjemmesiden til Sandra og Marc Gini
*
Jürg Grünenfelder

**Jürg Grünenfelder** (født 8. januar 1974 i Elm) er en sveitsisk alpinist.

Han gjorde seg bemerket under junior-VM 1993, der han ble nummer 4 i storslalåm og nummer 6 i super-G. Grünenfelder debuterte i verdenscupen i november 1996. Det beste resultatet oppnådde han i desember 2004, da han ble nummer to i utforrennet i Val Gardena, bak tyskeren Max Rauffer. Karrierens høydepunkt kom under OL 1998 i Nagano. I utforrennet ble han nummer fire, bare ett hundredels sekund bak bronsevinneren Hannes Trinkl.

Jürg Grünenfelder ble sveitsisk mester i super-G i 2000. Han la opp på grunn av skadeproblemer i mars 2007.

## Referanser


## Eksterne lenker
* 
* Jürg Grünenfelders hjemmeside
Polens forsvar

**Siły Zbrojne Rzeczypospolitej Polskiej**, Polens forsvar eller (*Wojsko Polskie*) på polsk, består av tre våpengrener – Hæren, Luftforsvaret, Marinen og Spesialstyrker. Navnet har vært i bruk siden tidlig på 1800-tallet, men det moderne polske forsvaret ble opprettet ved slutten av første verdenskrig.

Den polsk-sovjetiske krig 1919&ndash;21 var den nye styrkens første ilddåp.  Under andre verdenskrig ble polske styrker nedkjempet av tyske og sovjetiske styrker, men mange polakker kom seg ut av landet og kjempet videre på alliert side, i tillegg til partisanstyrker i landet.  Etter krigen ble et nytt forsvar organisert av Sovjetunion som en del av Warsawapakten.

Etter at den kalde krigen var over gikk Polen inn i NATO, og er i 2009 inne i et større moderniseringsprogram, hvor blant annet verneplikten i praksis avskaffes og styrken skal bli profesjonell.

## Organisasjon
Forsvaret er administrert av forsvarsdepartementet (*Ministerstwo Obrony Narodowej*, ledet av minister Tomasz Siemoniak.  Øverste leder for forsvaret er Polens president.

Den 10. april 2010 omkom seks av de syv øverste militære i det polske forsvaret i Smolensk-ulykken. Blant de omkomne var den øverste lederen, Polens president Lech Kaczyński, og den militære lederen general Franciszek Gągor.

Polens fire forsvarsgrener Wojska Lądowe, Siły Powietrzne,  Marynarka Wojenna og Wojska Specjalne.  Forsvaret har til sammen 124&nbsp;000 aktive personell (2008), i tillegg til 234&nbsp;000 reservister.

## Grader og distinksjoner
;Offiserer

;Underoffiserer

;Manskaper

## Referanser


## Eksterne lenker
* Det polske forsvardepartementet
* Den polske Hæren
* Det polske Luftforsvaret 
* Den polske Marinen
* Den polske Spesialstyrker 
* Bildegalleri av den polske hæren
* Bilder fra polske styrker i Irak
Leonardo Vinci

**Leonardo Vinci** (ca. 1690–1730) var en italiensk operakomponist fra barokken og en av de mest betydelige representantene for den napolitanske operaskolen.

## Liv og virke
Vinci ble i 1708 tatt opp på *Conservatorio dei Poveri di Gesù Cristo* i Napoli der han sannsynligvis fikk undervisning av Gaetano Greco. 

Vincis første egne produksjon var buffaen *Lo Cecato fauzo* («den falske blinde»)  oppført på *Teatro dei Fiorentini* i 1719. Librettoen var på napolitansk språk. Oppføringen gjorde stor suksess og ble etterfulgt av av en rekke lignende operaer som Vinci skrev for samme hus fram til 1722. 

Ryet som komponist av musikalske lystspill åpnet etterhvert portene inn til den seriøse operaen. Vincis første opera seria, *Publio Cornelio Scipione* (1722), ble tatt imot med stort bifall og snart fulgte utenbys oppdrag, spesielt for operahus i Roma og Venezia. 

Etter Alessandro Scarlattis død i 1725 ble Vinci hans etterfølger som *Pro-Vicemaestro* ved det kongelige hoffkapell i Napoli. I februar 1728 gikk han inn i Rosenkransbrorskapet *Santa Caterina a Formiello* i Napoli. Kort tid etter ble han kapellmester ved *Conservatorio dei Poveri di Gesù Cristo*, men for å kunne konsentrere seg om operakomposisjon gav han etter noen måneder fra seg posten til fordel for Francesco Durante.

4. februar 1730 ble *Artaserse* uroppført i *Teatro delle Dame* i Roma. Dette var den største suksessen Vinci opplevde, og operaen går for å være hans mesterverk. Kort tid etter fikk Vinci en brå og sannsynligvis unaturlig død. Omstendighetene ble aldri oppklart, men troverdige kilder i samtida hevdet at det dreide seg om forgiftning etter en kjærlighetsaffære.

## Musikk

Vinci komponerte hovedsakelig operaer i tillegg til oratorier, kantater og serenaden  *La contesa dei Numi* («Gudestriden», 1729). 

Vincis *opere buffe* er full av liv. Som den beste regnes *Li zite 'ngalera* (1722). Av hans *opere serie* går *Didone Abbandonata* (Roma, 1728) og *Artaserse* (Roma, 1730) for å være de beste. 

Vincis stil var glitrende og elegant. Et utmerket eksempel er «Vo solcando» fra *Artaserse*. Stilen dannet et forbilde for en hel generasjon operakomponister, og spesielt for Johann Adolph Hasse.

De fleste av Vincis operaer består av en lang rekke da capo-arier bundet sammen av resitativ. 

## Referanser


## Litteratur
* Helmut Hucke: Artikel „Vinci“ i *Die Musik in Geschichte und Gegenwart*
* Reinhard Strohm: *Italienische Opernarien des frühen Settecento*

## Eksterne lenker
* 
* 
* 
* 
* Musikwerkstatt Wien: produksjonen av ''L’Artaserse''
* 
*
Gaetano Greco

**Gaetano Greco** (ca. 1657 – 1728) var en italiensk musikkpedagog og komponist.

## Liv
Greco studerte hos  og , muligens også hos Francesco Provenzale.

Også Alessandro Scarlatti skal ha undervist Greco. Fra 1696 til 1706 var Greco lærer ved konservatoriet i hjembyen og underviste her blant annet Alessandro Scarlattis sønn Domenico. Greco var en dyktig musikkpedagog som fikk en stor del av æren for oppsvinget i Napolis musikkliv rundt århundreskiftet.

Ved siden av flerstemmige litanier med instrumentalakkompagnement skrev Greco noen orgel- og cembaloverk.

## Verk
*7 messer
* Salve regina 1681
* Litani (firstemmig med strykere og orgel) 1709
* Rundt 350 cembaloverk, deriblant en mengde toccataer, preludier og fuger.

## Referanser


## Litteratur
* Alfred Baumgartner: *Der große Musikführer. Musikgeschichte in Werkdarstellungen.* Bind 2: *Barockmusik.* Kiesel, Salzburg 1981, ISBN 3-7023-4002-5.

## Eksterne lenker
*
Didier Plaschy

**Didier Plaschy** (født 1973) er en tidligere sveitsisk alpinist. han kjørte utelukkende storslalåm og slalåm, og vant to seire i verdenscupen i løpet av karrieren. I dag arbeider han som trener.

Plaschy debuterte i verdenscupen 20. desember 1994 i Lech. Dagen etter tok han sine første poeng ved å bli nr. 28 i slalåmrennet på samme sted. I sesongen 1997/98 kom gjennombruddet: 6. januar 1998 ble han nummer seks i storslalåm i Saalbach-Hinterglemm, karrierens beste resultat i denne disiplinen.

I verdenscupsesongen 1998/99 oppnådde Plaschy gode resultater i Kitzbühel (2.-plass), Wengen (5.-plass) og Sierra Nevada (4.-plass). Sammenlagt endte han på 7.-plass i slalåmcupen.

Han hadde sin beste sesong i 1999/2000, da han vant slalåmrennene i Vail og Kranjska Gora. Han tok ytterligere to topp 10-plasseringer, og endte på 8.-plass sammenlagt i slalåmcupen.

Plaschy var en av de siste alpinistene som vant et slalåmrenn med lange ski (186&nbsp;cm). I sesongen som fulgte (2000/01) kjørte konkurrentene på ski som var ca. 20&nbsp;cm kortere. Plascht mestret ikke omstillingen til den nye carvingteknikken, og ble ikke bedre enn nr. 16 i noe renn. Han la opp i november 2001.

Plaschy deltok i slalåm i tre verdensmesterskap (1996, 1999 og 2001), men kjørte ut hver gang. Under OL 1998 ble han nr. 12 i slalåm. I tillegg ble han tre ganger sveitsisk mester.

## Meritter

### Verdenscupseire

### Andre meritter
* 2 ganger sveitsisk mester i slalåm (1999, 2000)
* sveitsisk mester i storslalåm (1999)
* 15 seire i FIS-renn

## Referanser


## Eksterne lenker
*
ISorreisa.no

**iSorreisa.no** var en nettavis for Sørreisa kommune i Troms fylke. Den oppstod først i 2006 under navnet *Sørreisaportalen*, men ble redesignet og relansert i august 2007. Nettavisen leverte nyheter fra kommunens hendelser og dens politiske liv. Driften av nettavisen ble i juli 2009 revurdert og lagt på is.

## Referanser


## Eksterne lenker
www.iSorreisa.no
Quake III Arena

***Quake III Arena*** eller ***Quake 3***, ofte forkortet som **Q3A** eller **Q3**, er et flerspiller-fokusert førstepersonsskytespill fra 1999. Spillet ble utgitt 2. desember 1999 av Activision. Det er utviklet av id Software og inneholder musikk laget av Sonic Mayhem og Front Line Assembly. Spillet er det tredje spillet i *[[Quake]]*-serien. Spillet skiller seg fra de andre spillene i *Quake*-serien ved at det ikke har en tradisjonell enspillermodus, og fokuserer istedenfor på flerspillermodusen. I enspillermodusen spiller spilleren mot bots.

Det som karaktiserer spillet er blant annet dets minimalistiske design og omfattende tilpassingsmuligheter for spilleren, for eksempel muligheten til å endre teksturer og modeller, justere synsfeltet, og avanserte bevegelses muligheter som såkalt *Strafe-jumping* og *Rocket jumping*.

*Quake III Arena* er tilgjengelig på en rekke plattformer. Spillet fikk ros av flere anmeldere, som beskrev spillet som morsomt og engasjernede. Mange likte spillets grafikk og spillets fokus på flerspiller.

*Quake III Arena* har også vært brukt i profesjonell e-sport, i turneringer som QuakeCon, Cyberathlete Professional League, og Electronic Sports World Cup.
## Mottagelse

### Anmeldselser

De fleste anmeldelser av spillet var positive, mange beskrev spillet som morsomt, rakst og nærmest avhengighetsskapende. Buede overflater ble introdusert i spillet, hvilket ble godt likt. De fleste anmeldere syntes at spillet var best spilt med andre spillere på nett. En GameSpot-anmeldelse av Jeff Gerstmann beskrev spillet som fantastisk. Han sa at spillbanene var morsomme, grafikken var bra, spillet hadde imponerende spesialeffekter og våpenlyder. GameSpot-anmeldelsen kritiserte spillets forteller, som forteller om ting som skjer i spillet. Anmeldelsen sa at det kunne fort bli trangt og bråkete i noen nivåer. En anmeldelse gjort av IGN sa at spillet ikke var spesielt originalt, men likte detaljene i grafikken, samt nivået satt i verdensrommet. Det høye antallet karakterer man kan spille som og den kunstige intelligensen til bottene ble rost, men spillets våpen ble beskrevet som kjedelige og forutsigbare. En anmeldelse fra Eurogamer beskrev spillet som polert og fantastisk, og at det var veldig balansert og det spiller bra.

### Konkurranseorientert spill
*Quake III Arena*s flerspiller-fokuserte utvikling første til at det ble et stort samfunn med konkurranseorienterte spiller, på samme måte som tidligere spill i *[[Quake]]*-serien. Spillet har vært mye brukt i e-sport. I kompetitivt *Quake III Arena* så finnes det to forskjellige spillmoduser, ofte referert til som *regelsett*: den vanlige *Quake III Arena*-spillmodusen, og CPM-regelsettet, fra regelsettet i *[[Challenge ProMode Arena|Challenge Pro Mode Arena]]*.

Disse konkurransene har nå mer eller mindre dødd ut for *Quake III Arena,* og konkurranser i *Quake*-spill blir nå gjort med nyere spill, som *[[Quake Live]]*.
## Referanser


## Eksterne lenker
*
144 000 (kristendom)

**144 000** viser til dem som ifølge kristendommen og Bibelen skal stå med Guds lam på fjellet Sion, og som er «kjøpt fra jorden». De 144 000 nevnes tre steder i Johannes' åpenbaring:

Betydningen av tallet forstås forskjellig, da noen tror tallet er symbolsk og representerer alle Guds folk igjennom historien, mens andre tror mer ordrett på de 144 000, og mener disse enten er etterkommere av Jakob (også kalt *Israel*) eller mennesker som Gud har utvalgt til en spesiell gjerning i endetiden. Ved siden av dette er det flere andre tydninger på rollen til de 144 000.

## Kilder
* Norsk Bibelinstitutt - 144000 spesielle mennesker 
* Bibel.no - Johannes’ åpenbaring Kapittel 7
* Bibel.no - Johannes’ åpenbaring Kapittel 14
John Olav Larssen

**John Olav Larssen** (1927–2009) var en ledende vekkelsespredikant tilknyttet Det norske lutherske Indremisjonsselskap.

## «Norges Billy Graham»
Han fikk tilnavnet «Norges Billy Graham»  på grunn av metodelikheten med Billy Graham i hans langvarige og ofte svært fremgangsrike forkynnervirksomhet. Han var kjent for å kombinere humor og alvor i forkynnelsen og tok avstand fra såkalt skremselsforkynnelse. 

Han var blant annet aktiv på de, på den tid, spektakulære, protestantiske møteaksjonene på Jordal Amfi i Oslo i 1957 og i 1958. På de best besøkte møtene var  mennesker innenfor portene på idrettsarenaen. I mange år reiste han Norge rundt for å forkynne. Etterhvert tok han i bruk et stort møtetelt som ble kalt Teltkirken, og det fikk fra 1964 fast plass på Justøy ved Lillesand. Rundt dette bygde han Justøy Bibelcamping.

## Senere tjeneste
I 1971 fikk han kall til å bli generalsekretær i Den indre Sjømannsmisjon, og i fem år var han leder for denne organisasjonen. Han var da også redaktør av organisasjonens blad Trygg Havn og juleheftet Fiskerens Venn. Fra 1976 var han knyttet til Den Norske Misjonsallianse som landssekretær, en stilling han hadde til 1992. Han virket i senere år også som prestevikar i Den norske kirke, i Stavanger bispedømme.

## Bibliografi

* *John Olav forteller til Agnes Varen Ugland* 1987
* *Sammen for evangeliet 20 år* 1978
* *Det glade fastland. Minner fra år mellom Jæren og Justøy* 1975 ISBN 82-531-3186-0
* *Gud vil vekkelse* 1970
* *Kraft fra det høye – Apostlenes gjerninger 1-13 – Taler på Justøya sommeren 1966* 1968
* *Fra høvelbenk til misjonsmark* 1964
* *Slik ble jeg det* 1961
* *Elsket av Gud* 1961
* *Den nye begynnelse* 1958
* *En åpen dør* 1957

## Referanser


## Eksterne lenker
* John Olav Larssen er død
* Harald Stanghelle: ''En kristen dannelsesagent''. Minneord i Aftenposten 11. januar 2009.
* Trond Inge Tappel: ''Nytt liv. Karakteristiske trekk ved vekkelsene i Råde 1973 og 1979'' Spesialavhandling i teologi. Se side 38, avsnitt Røstad bibelcamp.
Dmitrij Vasiljev (skiskytter)

**Dmitrij Vladimirovitsj Vasiljev** (russisk: Дмитрий Владимирович Васильев; født 1962) er en tidligere sovjetisk skiskytter og dobbelt OL-vinner.

Under  OL 1984 i Sarajevo tok han gull på  stafett. Fire år senere, under OL 1988 i Calgary gjentok han triumfen med det sovjetiske stafettlaget og vant dermed sin andre gullmedalje. Han kom på 9.-plass på 10&nbsp;km.

Han har også to stafettmedaljer fra verdensmesterskap. Under VM 1986 i Holmenkollen gikk han for det sovjetiske laget som tok gull, og året etter i Lake Placid gikk han for laget som tok sølvmedaljene.

Vasiljev har kritisert nordmenn for bruk av ulovlige prestasjonsfremmende preparater, manglende patriotisme og manglende intellektuell kapasitet.

## Referanser


## Eksterne lenker
* 
*